**מתיו "מאט" גריוורס** (באנגלית: **Matthew "Matt" Grevers**; נולד ב-26 במרץ 1985) הוא שחיין מארצות הברית, הוא אלוף האולימפי (לונדון 2012), אלוף העולם (ברצלונה 2013) ושיאן עולם (בריכת 25 מטר) במשחה ל-100 מטר גב. בעל 6 מדליות אולימפיות, מהן 4 מדליות זהב ו-11 מדליות מאליפויות העולם, מהן 6 מדליות זהב.

ביוגרפיה
--------

גריוורס נולד בלייק פורסט, במטרופולין של שיקגו, אילינוי להורים ילידי הולנד. הוא למד ושחה באוניברסיטת נורת'ווסטרן באוונסטון

### 2005

באוניברסיאדה שנערכה באיזמיר, טורקיה בשנת 2005 זכה גריוורס ב-4 מדליות, 2 כסף ו-2 ארד. מדליות כסף במשחה ל-100 מטר גב בתוצאה של 55.08 שניות ובמשחה שליחים 4x100 מטר מעורב בתוצאה של 3:39.35 דקות. מדליות ארד במשחה ל-50 מטר גב בתוצאה של 25.61 שניות ובמשחה שליחים 4x100 מטר חופשי בתוצאה של 3:20.45 דקות.

### 2006

באליפות העולם (בריכת 25 מטר) שנערכה בשאנגחאי, סין באפריל 2006 זכה גריוורס בשתי מדליות, כסף וארד. מדליית כסף במשחה שליחים 4x100 מטר מעורב, לאחר ששחה בשלב המוקדמות. מדליית ארד במשחה שליחים 4x100 מטר חופשי בתוצאה של 3:11.92 דקות.

### 2007

באוניברסיאדה שנערכה בבנגקוק, תאילנד בשנת 2007 זכה גריוורס בשתי מדליות, זהב וכסף. מדליית זהב במשחה שליחים 4x100 מטר חופשי בשיא משחקים חדש של 3:16.06 דקות ומדליית כסף במשחה שליחים 4X100 מטר מעורב בתוצאה של 3:37.42 דקות.

### 2008

#### סגן אלוף אולימפי

באולימפיאדת בייג'ינג (2008) זכה גריוורס ב-3 מדליות, 2 זהב ו-1 כסף. מדליית כסף במשחה ל-100 מטר גב בתוצאה של 53.11 שניות, אחרי בן ארצו ארון פירסול שקבע שיא עולם חדש של 52.54 שניות
ולפני ארכדי ויאטצ'נין מרוסיה והיידן סטוקל מ אוסטרליה שקבעו תוצאה זהה (53.18 שניות. בשלב חצי הגמר הוא קבע תוצאה של 52.99 שניות. שתי מדליות הזהב הושגו לאחר ששחה בשלב המוקדמות במשחי השליחים 4x100 מטר חופשי, ב"זינוק שליחים" הוא קבע תוצאה של 47.77 שניות ו-4x100 מטר מעורב, במשחה גב קבע תוצאה של 53.59 שניות.

### 2009

#### מדליות זהב באליפות העולם

באליפות העולם שנערכה ברומא, איטליה בשנת 2009 זכה גריוורס בשתי מדליות זהב, במשחה שליחים 4x100 מטר חופשי ביחד עם מייקל פלפס, ריאן לוכטה ונתן אדריאן בשיא תחרות חדש של 3:09.21 דקות, לפני רוסיה (3:09.52 דקות) וצרפת (3:09.89 דקות), הוא קבע ב"זינוק שליחים" תוצאה של 47.61 שניות ובמשחה שליחים 4x100 מטר מעורב לאחר ששחה בשלב המוקדמות, הוא שחה את משחה הגב בתוצאה של 53.20 שניות. נוסף לכך, הוא סיים במקום שביעי במשחה ל-100 מטר גב בתוצאה של 53.14 שניות, בשלב חצי הגמר הוא קבע תוצאה של 52.82 שניות ועלה מהמקום החמישי ובמקום 19 במשחה ל-50 מטר גב בתוצאה של 25.13 שניות.

### 2012

במבחנים האמריקאים לאולימפיאדת לונדון (2012) שנערכו באומהה, נברסקה סיים גריוורס ראשון במשחה ל-100 מטר גב בשיא אישי חדש של 52.08 שניות, התוצאה השנייה בטיבה אחרי שיא העולם של ארון פירסול (51.94 שניות). נוסף לכך, הוא סיים במקום שלישי במשחה ל-100 מטר חופשי בתוצאה של 48.55 שניות והבטיח את השתתפותו במשחה שליחים 4x100 מטר חופשי ובמקום שישי במשחה ל-50 מטר חופשי בתוצאה של 22.09 שניות.

#### אלוף אולימפי

באולימפיאדת לונדון (2012) זכה גריוורס ב-3 מדליות, שתי מדליות זהב ואחת כסף. מדליות זהב במשחה ל-100 מטר גב בשיא אולימפי חדש של 52.16 שניות, לפני חברו לנבחרת ניק תומן (52.92 שניות) וריוסוקה אירי מיפן (52.97 שניות) ובמשחה שליחים 4x100 מטר מעורב ביחד עם ברנדן הנסן, מייקל פלפס ונתן אדריאן בתוצאה של 3:29.35 דקות, לפני יפן (3:31.26 דקות) ואוסטרליה (3:31.58 דקות). מדליית כסף במשחה שליחים 4x100 מטר חופשי לאחר ששחה בשלב המוקדמות.

#### אלוף עולם (בריכת 25 מטר)

באליפות העולם (בריכת 25 מטר) שנערכה באיסטנבול שבטורקיה בדצמבר אותה שנה זכה גריוורס ב-4 מדליות, מהן 3 זהב ו-1 כסף. מדליות זהב במשחה ל-100 מטר גב בתוצאה של 49.89 שניות, לפני סטניסלב דונץ מרוסיה (49.91 שניות) וגילרמה גידו מברזיל (50.50 שניות), במשחה שליחים 4x100 מטר חופשי בתוצאה של 3:06.40 דקות, לפני איטליה (3:07.07 דקות) ואוסטרליה (3:07.27 דקות), כשחיין אחרון הוא שחה ב"זינוק שליחים" תוצאה של 46.23 שניות ובמשחה שליחים 4x100 מטר מעורב בתוצאה של 3:21.03 דקות, לפני רוסיה (3:22.86 דקות) ואוסטרליה (3:24.77 דקות), כשחיין ראשון הוא שחה את סגנון הגב בתוצאה של 50.0 שניות. מדליית כסף במשחה ל-50 מטר גב בתוצאה של 23.17 שניות, אחרי רוברט הארלי מאוסטרליה (23.04 שניות) ולפני סטניסלב דונץ (23.19 שניות).

### 2013

#### אלוף עולם

באליפות העולם שנערכה בברצלונה ספרד ביולי 2013 זכה גריוורס בשתי מדליות, זהב וכסף. מדליית זהב במשחה ל-100 מטר גב בתוצאה של 52.93 שניות, לפני בן ארצו דייוויד פלאמר (53.12 שניות) וז'רמי סטרביוס מצרפת (53.21 שניות) ומדליית כסף במשחה ל-50 מטר גב בצוותא עם ז'רמי סטרביוס בתוצאה של 24.54 שניות, אחרי קאמי לאקור מצרפת (24.42 שניות). הוא השתתף במשחה שליחים 4x100 מטר מעורב, אך הרביעייה האמריקאית שסיימה ראשונה בפער גדול, נפסלה בשל זינוק מוקדם של שחיין החזה. נוסף לכך, הוא סיים במקום 12 במשחה ל-50 מטר פרפר בתוצאה של 23.35 שניות.

### 2014

באליפות הפאן פסיפיק בשחייה שנערכה בגולד קוסט, אוסטרליה ב 2014 זכה גריוורס בשתי מדליות, זהב וכסף. מדליית זהב, במשחה שליחים 4x100 מטר מעורב בשיא אליפות חדש של 3.29.94 דקות ומדליית כסף, במשחה ל-100 מטר גב (53.09 שניות).

### 2015

באליפות העולם שנערכה בקאזאן רוסיה באוגוסט 2015 זכה גריוורס ב-3 מדליות, אחת מכל סוג. מדליית זהב, במשחה שליחים 4x100 מטר מעורב לאחר ששחה בשלב המוקדמות. מדליית כסף, במשחה ל-50 מטר גב בתוצאה של 24.61 שניות, אחרי קאמי לאקור מצרפת (24.23 שניות) ולפני בן טרפרס מאוסטרליה (24.69 שניות) ומדליית ארד, במשחה ל-100 מטר גב בתוצאה של 52.66 שניות, אחרי מיץ' לרקין מאוסטרליה (52.40 שניות) וקאמי לאקור (52.48 שניות).

#### שיאן עולם (בריכת 25 מטר)

בתחרות בין נבחרת ארצות הברית לנבחרת אירופה (בריכת 25 מטר) שנערכה באינדיאנפוליס, אינדיאנה בדצמבר אותה שנה קבע גריוורס במשחה ל-100 מטר גב שיא עולם חדש של 48.92 שניות.

### 2016

במבחנים האמריקאים לאולימפיאדת ריו דה ז'ניירו (2016) סיים גריוורס במקום שלישי במשחה ל-100 מטר גב בתוצאה של 52.76 שניות, אחרי ראיין מרפי (52.26 שניות) ודייוויד פלמר (52.28 שניות) ובמקום 15 במשחה ל-100 מטר חופשי בתוצאה של 49.69 שניות ולא הצליח להיכלל במשלחת האמריקאית למשחקים האולימפיים ולא הצליח להגן על תוארו.

### 2017

באליפות העולם שנערכה בבודפשט הונגריה ביולי 2017 זכה גריוורס ב-4 מדליות, 2 זהב, 1 כסף ו-1 ארד. מדליות זהב, במשחה שליחים 4x100 מטר מעורב בתוצאה של 3:27.91 דקות, לפני בריטניה (3:28.95 דקות) ורוסיה (3:29.76 דקות), כשחיין ראשון הוא קבע את התוצאה המהירה באליפות, 52.26 שניות ובמשחה שליחים 4x100 מטר מעורב משולב, ביחד עם לילי קינג, קיילב דרסל וסימון מנואל בשיא עולם חדש של 3:38.56 דקות, לפני (3:41.21 דקות) וסין וקנדה (3:41.25 דקות), כשחיין ראשון הוא קבע את גם את התוצאה השנייה המהירה באליפות, 52.32 שניות. מדליית כסף, במשחה ל-100 מטר גב בתוצאה של 52.48 שניות, אחרי שיו ג'יאיו מסין (52.44 שניות) ולפני ראיין מרפי (52.59 שניות). מדליית ארד, במשחה ל-50 מטר גב בתוצאה של 24.56 שניות, אחרי קאמי לאקור מצרפת (24.35 שניות) וג'וניה קוגה מיפן (24.51 שניות).

### 2018

באליפות העולם (בריכת 25 מטר) שנערכה בהאנגג'ואו, הרפובליקה העממית של סין בדצמבר אותה שנה הוא זכה במדליית זהב במשחה שליחים 4x100 מטר חופשי לאחר ששחה בשלב המוקדמות.

חייו האישיים
------------

גריוורס נישא בשנת 2013 לאני צ'נדלר, אלופת המשחקים הפאן-אמריקאיים במשחה ל-100 מטר חזה (2011).

ראו גם
------

| מיזמי קרן ויקימדיה |
| --- |
| ויקיחדשות דיווחים בוויקיחדשות: **4X100 מטר חופשי באולימפיאדת בייג'ינג** |
| ויקישיתוף תמונות ומדיה בוויקישיתוף: **מאט גריוורס** |

| עיינו גם בפורטל: |
| --- |
|  | **פורטל שחייה** |

* התפתחות שיא העולם במשחה ל-100 מטר גב

קישורים חיצוניים
----------------

* מאט גריוורס, ברשת החברתית טוויטר
* מאט גריוורס, ברשת החברתית אינסטגרם
* מאט גריוורס, באתר הוועד האולימפי הבין-לאומי
* מאט גריוורס, באתר olympedia.org
* מאט גריוורס, באתר Swimrankings
* מאט גריוורס, באתר SwimSwam

|  אלופים אולימפיים - משחה ל-100 מטר גב (גברים) |
| --- |
| 

|  |
| --- |
| 1904: (100 יארד) ולטר בראק גרמניהגרמניה • 
1908: ארנו ביברשטיין גרמניהגרמניה • 
1912: הארי הבנר ארצות הבריתארצות הברית • 
1920: וורן קילואה ארצות הבריתארצות הברית • 
1924: וורן קילואה ארצות הבריתארצות הברית • 
1928: ג'ורג' קוז'אק ארצות הבריתארצות הברית • 
1932: מאסג'י קיוקאווה יפןיפן • 
1936: אדולף קיפר ארצות הבריתארצות הברית • 
1948: אלן סטאק ארצות הבריתארצות הברית • 
1952: יושינובו אויאקאווה ארצות הבריתארצות הברית• 
1956: דייוויד תייל אוסטרליהאוסטרליה • 
1960: דייוויד תייל אוסטרליהאוסטרליה • 
1968: רולנד מאתס מזרח גרמניהמזרח גרמניה • 
1972: רולנד מאתס מזרח גרמניהמזרח גרמניה • 
1976: ג'ון נייבר ארצות הבריתארצות הברית • 
1980: בנט בארון שוודיהשוודיה • 
1984: ריק קארי ארצות הבריתארצות הברית • 
1988: דייצ'י סוזוקי יפןיפן • 
1992: מארק טוקסברי קנדהקנדה • 
1996: ג'ף ראוס ארצות הבריתארצות הברית • 
2000: לני קרייזלברג ארצות הבריתארצות הברית • 
2004: ארון פירסול ארצות הבריתארצות הברית • 
2008: ארון פירסול ארצות הבריתארצות הברית •
2012: מאט גריוורס ארצות הבריתארצות הברית • 
2016: ראיין מרפי ארצות הבריתארצות הברית • 
2020: יבגני רילוב הוועד האולימפי הרוסיהוועד האולימפי הרוסי |

 |

| אלופי עולם בשחייה – משחה ל-100 מטר גב (גברים) |
| --- |
| 

|  |  |
| --- | --- |
| 1973: רולנד מאתס מזרח גרמניהמזרח גרמניה • 1975: רולנד מאתס מזרח גרמניהמזרח גרמניה • 1978: בוב ג'קסון ארצות הבריתארצות הברית • 1982: דירק ריכטר מזרח גרמניהמזרח גרמניה • 1986: איגור פוליאנסקי ברית המועצותברית המועצות • 1991: ג'ף ראוס ארצות הבריתארצות הברית • 1994: מרטין לופז זוברו ספרדספרד • 1998: לני קרייזלברג ארצות הבריתארצות הברית • 2001: מאט וולש אוסטרליהאוסטרליה • 2003: ארון פירסול ארצות הבריתארצות הברית • 2005: ארון פירסול ארצות הבריתארצות הברית • 2007: ארון פירסול ארצות הבריתארצות הברית • 2009: ג'וניה קוגה יפןיפן • 2011: קאמי לאקור צרפתצרפת וז'רמי סטרביוס צרפתצרפת • 2013: מאט גריוורס ארצות הבריתארצות הברית • 2015: מיץ' לרקין אוסטרליהאוסטרליה • 2017: שו ג'יאיו הרפובליקה העממית של סיןהרפובליקה העממית של סין • 2019: שו ג'יאיו הרפובליקה העממית של סיןהרפובליקה העממית של סין • 2022: תומאס צ'קון איטליהאיטליה |  |

 |